[pic] | AZ EURÓPAI KÖZÖSSÉGEK BIZOTTSÁGA |

Brüsszel, 5.11.2008

COM(2008) 705 végleges

A BIZOTTSÁG KÖZLEMÉNYE A TANÁCSNAK ÉS AZ EURÓPAI PARLAMENTNEK

ELŐCSATLAKOZÁSI TÁMOGATÁSI ESZKÖZ (IPA) TÖBBÉVES INDIKATÍV PÉNZÜGYI KERET A 2010-2012 KÖZÖTTI IDŐSZAKRA

A BIZOTTSÁG KÖZLEMÉNYE A TANÁCSNAK ÉS AZ EURÓPAI PARLAMENTNEK

ELŐCSATLAKOZÁSI TÁMOGATÁSI ESZKÖZ (IPA)TÖBBÉVES INDIKATÍV PÉNZÜGYI KERET A 2010-2012 KÖZÖTTI IDŐSZAKRA

Bevezetés

Az előcsatlakozási támogatási eszköz (Instrument of Pre-Accession Assistance, a továbbiakban: IPA) vonatkozásában a többéves indikatív pénzügyi keretet úgy alakították ki, hogy információt nyújtson a Bizottság által az 1085/2006/EK IPA-rendelet 5. cikkével összhangban javasolt, átfogó IPA-keret indikatív lebontásáról. Kapcsolódási pontként működik a bővítési csomag politikai kerete és a költségvetési eljárás között. Az egyes kedvezményezett országokra és a több kedvezményezettre irányuló programokhoz létrehozott többéves indikatív tervezési dokumentumok – amelyek révén az adott ország számára az előcsatlakozási támogatást nyújtják – figyelembe veszik majd a többéves indikatív pénzügyi keretben javasolt indikatív lebontást.

A többéves indikatív pénzügyi keret alapja a hároméves gördülő programozási ciklus. Rendes körülmények között a többéves indikatív pénzügyi keret az n., n+1. és n+2. évre vonatkozóan az n–2. év utolsó negyedévében jelenik meg a bővítési csomag részeként, figyelembe véve a pénzügyi keretet és megjelenítve a csomagban magában meghatározott politikai prioritások javasolt pénzügyi megvalósítását. E többéves indikatív pénzügyi keret a 2010–2012 közötti időszakra vonatkozik. Országonként és alkotóelemenként tünteti fel az előcsatlakozási támogatás keretéből juttatott összegeket ezekre az évekre, mutatja továbbá a több kedvezményezettre irányuló programok kereteit és a támogatási kiadásokat.

Az előcsatlakozás általános politikai prioritásait a csatlakozási és európai partnerségek keretében a haladásról szóló éves jelentésekben és a Tanácsnak és az Európai Parlamentnek minden évben benyújtott bővítési csomagban található bővítési stratégiai dokumentumban határozzák meg.

Stratégiai pénzügyi programozás

1. A pénzeszközök elosztása az országok között

A 2007. évi juttatások kiindulási pontja a Bizottság azon kötelezettségvállalása volt, hogy egyetlen kedvezményezett ország sem kaphat 2007-ben kevesebb támogatást, mint amennyit 2006-ban kapott, továbbá hogy Bosznia és Hercegovina, valamint Albánia ne kapjon kevesebb támogatást, mint amennyit átlagosan évente egyenként kaptak 2004 és 2006 között. Ez utóbbi azt tükrözte, hogy ezen országok támogatását előre, már 2004-ben meghatározták. 2007-ben a végrehajtás közel 100 %-os volt a kötelezettségvállalási előirányzatok tekintetében (beleértve a 2008-ra átvitt, teljes mértékben lekötött előirányzatokat is).

A 2008-ra és az azt követő évekre vonatkozó számadatokat a szükségletek és hatások becsléseként a múltban előre megadott fejenkénti juttatások alapján számolták ki. Ehhez képest kell a nyugat-balkáni országoknak a jelenlegi pénzügyi keret során javítaniuk helyzetükön, hogy a CARDS keretében 2004–2006-ban kapott, (2004. évi árakon) 23 eurós fejenkénti átlag fölé kerüljenek. A 2008–2010-es többéves indikatív pénzügyi keret szerint valamennyi nyugat-balkáni országnak ezt legkésőbb 2010-ig el kell érnie. A Nyugat-Balkánra vonatkozó 2011. és 2012. évi adatok minden ország esetében fenntartják ezt a szintet. Montenegró esetében az egy főre számított finanszírozási szintek magasabbak, mint a többi lehetséges tagjelölt ország esetében, figyelembe véve a megfelelő igazgatási intézményekhez – az ország méretétől függetlenül – szükséges finanszírozás minimális szintjét. A pénzeszközök általános, országok közötti lebontását betartották, Koszovó kivételével, amely az IPA-finanszírozást növelő új alapokhoz jutott. 2008-ban Koszovó számára az új alapoknak a koszovói stabilitás és fejlődés támogatása érdekében való szélesebb körű mobilizálásának részeként a költségvetési hatóság 60 millió eurót nyújtott. A 2008 júliusában megrendezésre került adományozói konferencia eredményeként a Bizottság a 2009. évi előzetes költségvetési tervezethez fűzött módosító indítványában 2009-re Koszovó számára további 40 millió eurós támogatást javasolt.

Horvátország és Macedónia Volt Jugoszláv Köztársaság mint tagjelölt országok számára 2008-ra (2004-es árakon számított) fejenként több mint 30 eurós szintet irányoztak elő. Horvátország számára 2009–2012-re ezt a szintet tartják fenn. Macedónia Volt Jugoszláv Köztársaság esetében egy főre számítva a finanszírozás továbbra is nő, figyelembe véve a megfelelő igazgatási intézményekhez – az ország méretétől függetlenül – szükséges finanszírozás minimális szintjét.

Törökország esetében – az ország méretét és felvevőképességét figyelembe véve – az egy főre jutó támogatás szintje fokozatosan növekszik a 2007–2012 közötti időszakban.

2. A pénzeszközök elosztása az alkotóelemek között

Az IPA nyújtására a következő öt alkotóelem felhasználásával kerül sor: I. – Átmeneti támogatás és intézményfejlesztés; II. – Határokon átnyúló együttműködés; III. – Regionális fejlesztés; IV. – Humánerőforrás-fejlesztés; valamint V. – Vidékfejlesztés.

Az I. alkotóelem – Átmeneti támogatás és intézményfejlesztés – fedezi az összes intézményfejlesztési tevékenységet és a közösségi vívmányokhoz kapcsolódó befektetéseket; segítséget nyújt a kedvezményezett országoknak az adminisztratív és igazságügyi kapacitás kiépítéséhez, valamint – prioritás alapján – olyan együttműködési intézkedésekre irányul, amelyekre más alkotóelemek hatálya kifejezetten nem terjed ki.

A II. alkotóelem – Határokon átnyúló együttműködés – támogatja a határokon átnyúló tevékenységeket a kedvezményezett országok között, valamint a kedvezményezett országok és a tagállamok között; kiterjed az IPA-kedvezményezettek részvételére az Európai Regionális Fejlesztési Alap nemzetek közötti és régiók közötti együttműködési programjaiban, továbbá adott esetben az Európai Szomszédsági és Partnerségi Támogatási Eszköz tengeri medencékre vonatkozó programjaiban való részvételükre is.

A III. alkotóelem – Regionális fejlesztés – a tagjelölt országok számára hozzáférhető; a lehető legteljesebb mértékig követni igyekszik az Európai Regionális Fejlesztési Alapot és a Kohéziós Alapot, hogy ezáltal a külső segítségnyújtásra vonatkozóan meghatározott szabályok alapján a kedvezményezett országok számára a strukturális és vidékfejlesztési alapok végrehajtását leginkább megközelítő támogatást nyújtson.

A IV. alkotóelem – Humánerőforrás-fejlesztés – a tagjelölt országok számára hozzáférhető; felkészíti ezen országokat az Európai Szociális Alap programozására, végrehajtására és irányítására az európai foglalkoztatási stratégia keretében.

Az V. alkotóelem – Vidékfejlesztés – segítséget nyújt a tagjelölt országok számára a csatlakozást követő uniós finanszírozású vidékfejlesztési programokra való felkészülésben azáltal, hogy előcsatlakozási támogatást valósít meg olyan rendszereken keresztül, amelyek a lehető leginkább hasonlítanak a csatlakozás után szükséges rendszerekhez.

A pénzeszközök alkotóelemek közötti meghatározásakor kellő figyelmet fordítottak a jelenlegi tagjelölt országok decentralizált közigazgatási rendszereinek – a III., IV. és V. alkotóelem végrehajtásához szükséges – felkészültségére, valamint a II. alkotóelem – azaz a tagállamokkal való határokon átívelő együttműködés – finanszírozására irányuló igényre, hogy az megegyezzen az 1b. fejezetben az Európai Regionális Fejlesztési Alapnak (ERFA) juttatott finanszírozás összegével.

3. Egyéb juttatások

Támogatási kiadások

Ez a keret fedezi az IPA végrehajtásához közvetlenül kapcsolódó igazgatási költségeket. 2007-ben és 2008-ban tartalmazza az előző – többek között Bulgária és Románia részére juttatott – előcsatlakozási finanszírozás fokozatos megszüntetésének igazgatási költségeit is.

A több kedvezményezettre irányuló programok juttatásai

A több kedvezményezettre irányuló programok célja a nemzeti programok kiegészítése, valamint a Nyugat-Balkán országaival és Törökországgal fenntartott többoldalú kapcsolatok megerősítése. A stratégia középpontjában a térség európai integrációja és stabilitása szempontjából létfontosságúnak ítélt területek állnak. E keret biztosít finanszírozást a regionális hatást kifejtő programok számára, illetve olyan programoknak, amelyek szempontjából előnyösek lehetnek a nagyobb méretből vagy hatókörből adódó megtakarítások több kedvezményezett országban történő horizontális végrehajtásuk esetén.

E keret nyújt támogatást többek között olyan programok számára, mint a Regionális Államigazgatási Iskola, a Közép-európai Szabadkereskedelmi Megállapodás (CEFTA), a Regionális Együttműködési Tanács (RCC), valamint az új civil társadalmi eszköz. Az intézményfejlesztéshez a TAIEX-eszköz nyújt támogatást, valamint rendelkezésre állnak juttatások a regionális és nemzeti programok ellenőrzéséhez és értékeléséhez, továbbá tájékoztatási és kommunikációs tevékenységekhez. A regionális és horizontális juttatások jelentős része továbbra is a kkv-kkel, az energiahatékonysággal és az infrastruktúrafejlesztéssel kapcsolatos beruházási igények támogatására irányul, amelyeket az Európai Befektetési Bankkal és más nemzetközi pénzügyi intézményekkel szorosan együttműködve valósítanak meg. A támogatást össze fogják hangolni az infrastrukturális kezdeményezésről szóló megbeszélésekkel, amelyekre az új Nyugat-balkáni Befektetési Kerettel összefüggésben kerül sor. A Nyugat-balkáni Befektetési Keret célja az, hogy javítsa a Nyugat-Balkán országaiban aktív szerepet vállaló adományozók és nemzetközi pénzügyi intézmények által támogatott különböző kezdeményezések közötti koordinációt és együttműködést. Az oktatás szintén kiemelt cél, ennek érdekében az ösztöndíjak számára biztosított juttatások emelkedni fognak.

A számadatok ismertetése

A következő táblázatban a fenti adatok jelenlegi árakon és euróban kifejezve találhatók meg. Országonként és alkotóelemenként, valamint a több kedvezményezettre irányuló programokra és a támogatási kiadásokra lebontva mutatja ki a juttatásokat. Referenciaként a 2007-re vonatkozó végleges számadatok, valamint a 2008-ra és 2009-re vonatkozó aktualizált számadatok is fel vannak tüntetve.

Többéves indikatív pénzügyi keret: az előcsatlakozási támogatási eszköz (IPA) keretének lebontása a 2010–2012 közötti időszakra országonként és alkotóelemenként

Alkotóelem | 2007 | 2008 | 2009 | 2010 | 2011 | 2012 |

HORVÁTORSZÁG |

Átmeneti támogatás és intézményfejlesztés | 49,611,775 | 45,374,274 | 45,601,430 | 39,483,458 | 39,959,128 | 40,872,310 |

Határokon átnyúló együttműködés | 9,688,225 | 14,725,726 | 15,898,570 | 16,216,542 | 16,540,872 | 16,871,690 |

Regionális fejlesztés | 45,050,000 | 47,600,000 | 49,700,000 | 56,800,000 | 58,200,000 | 59,348,000 |

Humán erőforrás-fejlesztés | 11,377,000 | 12,700,000 | 14,200,000 | 15,700,000 | 16,000,000 | 16,040,000 |

Vidékfejlesztés | 25,500,000 | 25,600,000 | 25,800,000 | 26,000,000 | 26,500,000 | 27,268,000 |

ÖSSZESEN | 141,227,000 | 146,000,000 | 151,200,000 | 154,200,000 | 157,200,000 | 160,400,000 |

MACEDÓNIA VOLT JUGOSZLÁV KÖZTÁRSASÁG |

Átmeneti támogatás és intézményfejlesztés | 41,641,613 | 41,122,001 | 38,128,499 | 36,317,068 | 34,503,410 | 32,979,479 |

Határokon átnyúló együttműködés | 4,158,387 | 4,077,999 | 5,571,501 | 5,682,932 | 5,796,590 | 5,912,521 |

Regionális fejlesztés | 7,400,000 | 12,300,000 | 20,800,000 | 29,400,000 | 35,000,000 | 39,400,000 |

Humán erőforrás-fejlesztés | 3,200,000 | 6,000,000 | 7,100,000 | 8,400,000 | 9,400,000 | 10,580,000 |

Vidékfejlesztés | 2,100,000 | 6,700,000 | 10,200,000 | 12,500,000 | 14,000,000 | 16,928,000 |

ÖSSZESEN | 58,500,000 | 70,200,000 | 81,800,000 | 92,300,000 | 98,700,000 | 105,800,000 |

TÖRÖKORSZÁG |

Átmeneti támogatás és intézményfejlesztés | 256,702,720 | 256,125,297 | 233,200,653 | 211,312,664 | 230,620,919 | 250,900,336 |

Határokon átnyúló együttműködés | 2,097,280 | 2,874,703 | 9,399,347 | 9,587,336 | 9,779,081 | 9,974,664 |

Regionális fejlesztés | 167,500,000 | 173,800,000 | 182,700,000 | 238,100,000 | 291,400,000 | 350,805,000 |

Humán erőforrás-fejlesztés | 50,200,000 | 52,900,000 | 55,600,000 | 63,400,000 | 77,600,000 | 89,930,000 |

Vidékfejlesztés | 20,700,000 | 53,000,000 | 85,500,000 | 131,300,000 | 172,500,000 | 197,890,000 |

ÖSSZESEN | 497,200,000 | 538,700,000 | 566,400,000 | 653,700,000 | 781,900,000 | 899,500,000 |

Alkotóelem | 2007 | 2008 | 2009 | 2010 | 2011 | 2012 |

ALBÁNIA |

Átmeneti támogatás és intézményfejlesztés | 54,318,790 | 62,117,756 | 70,917,079 | 82,711,421 | 84,301,650 | 85,987,683 |

Határokon átnyúló együttműködés | 6,681,210 | 8,582,244 | 10,282,921 | 10,488,579 | 10,698,350 | 10,912,317 |

ÖSSZESEN | 61,000,000 | 70,700,000 | 81,200,000 | 93,200,000 | 95,000,000 | 96,900,000 |

BOSZNIA ÉS HERCEGOVINA |

Átmeneti támogatás és intézményfejlesztés | 58,136,394 | 69,854,783 | 83,892,254 | 100,688,099 | 102,681,861 | 104,700,000 |

Határokon átnyúló együttműködés | 3,963,606 | 4,945,217 | 5,207,746 | 5,311,901 | 5,418,139 | 5,526,501 |

ÖSSZESEN | 62,100,000 | 74,800,000 | 89,100,000 | 106,000,000 | 108,100,000 | 110,200,000 |

MONTENEGRÓ |

Átmeneti támogatás és intézményfejlesztés | 27,490,504 | 28,112,552 | 28,632,179 | 29,238,823 | 29,843,599 | 30,446,471 |

Határokon átnyúló együttműködés | 3,909,496 | 4,487,448 | 4,667,821 | 4,761,177 | 4,856,401 | 4,953,529 |

ÖSSZESEN | 31,400,000 | 32,600,000 | 33,300,000 | 34,000,000 | 34,700,000 | 35,400,000 |

SZERBIA |

Átmeneti támogatás és intézményfejlesztés | 181,496,352 | 179,441,314 | 182,551,643 | 186,206,679 | 189,956,810 | 193,801,948 |

Határokon átnyúló együttműködés | 8,203,648 | 11,458,686 | 12,248,357 | 12,493,321 | 12,743,190 | 12,998,052 |

ÖSSZESEN | 189,700,000 | 190,900,000 | 194,800,000 | 198,700,000 | 202,700,000 | 206,800,000 |

KOSZOVÓ[1] |

Átmeneti támogatás és intézményfejlesztés[2] | 68,300,000 | 184,700,000 | 103,339,798 | 64,484,594 | 65,828,286 | 67,070,852 |

Határokon átnyúló együttműködés | 0 | 0 | 2,760,202 | 2,815,406 | 2,871,714 | 2,929,148 |

ÖSSZESEN | 68,300,000 | 184,700,000 | 106,100,000 | 67,300,000 | 68,700,000 | 70,000,000 |

ORSZÁGPROGRAMOK ÖSSZESEN |

1,109,427,000 | 1,308,600,000 | 1,303,900,000 | 1,399,400,000 | 1,547,000,000 | 1,685,000,000 |

2007 | 2008 | 2009 | 2010 | 2011 | 2012 |

ORSZÁGPROGRAMOK ÖSSZESEN |

1,109,427,000 | 1,308,600,000 | 1,303,900,000 | 1,399,400,000 | 1,547,000,000 | 1,685,000,000 |

REGIONÁLIS ÉS HORIZONTÁLIS PROGRAMOK |

108,980,000 | 135,700,000 | 160,000,000 | 157,700,000 | 160,800,000 | 164,200,000 |

TÁMOGATÁSI KIADÁSOK |

44,793,000 | 54,000,000 | 56,500,000 | 64,600,000 | 75,000,000 | 80,500,000 |

MINDÖSSZESEN |

1,263,200,000 | 1,498,300,000 | 1,520,400,000 | 1,621,700,000 | 1,782,800,000 | 1,929,700,000 |

A számadatok euróban, jelenlegi árakon vannak megadva.

[1] Az ENSZ BBT 1244. számú határozata értelmében.

[2] Az új alapoknak a koszovói stabilitás és fejlődés támogatása érdekében való szélesebb körű mobilizálásának részeként a Bizottság a 2009. évi előzetes költségvetési tervezethez fűzött 1. módosító indítványában azt javasolta, hogy 2009-ben Koszovó számára 40 millió euróval növeljék az IPA-finanszírozást. Továbbá a Bizottság 60 millió EUR átcsoportosítását tervezi – amelyet eredetileg makroszintű pénzügyi támogatásra szántak – a költségvetés 1. alcíméből a 22. alcímhez, az IPA keretében történő végrehajtás céljára. E táblázatban mindkét összeget előzetesen magukba foglalják a Koszovó számára a vonatkozó I. alkotóelemhez tartozó juttatások.